**Eesti Koostöö Kogu protokoll**

7. jaanuar 2020, 1- 2020, nr 97

Toimumise koht: elektrooniline koosolek

Osa võtsid: Kaie Karniol, Külli Taro, Triin Vihalemm, Urmo Kübar, Ülar Mark, Andres Kütt.

Protokollis: Kaie Karniol

Päevakord:

1. Eesti Koostöö Kogu 2020. aasta eelarve kinnitamine;
2. Eesti Koostöö Kogu audiitori nimetamine 2019. ja 2020. majandusaasta aruannete auditeerimiseks;
3. EKK tegevuskava 2020.
4. **Eesti Koostöö Kogu 2020. a eelarve kinnitamine**

Nõukogu arutas EKK 2020. aasta eelarvet (lisa 1), võrdlust 2019. aastaga, koos selgitustega muudatuste kohta (lisa 2). Märkused ja kommentaarid esitati elektrooniliselt.

**Otsustati:**

1.1 Kinnitada Eesti Koostöö Kogu eelarve 2020. aastaks (lisa 1), kogutuludega 233 385 eurot, kogukuludega 268 485 eurot ning negatiivse tulemiga 35 100 eurot. Arvestades eelmiste aastate ülejääki summas 60 000 eurot, on 2020. aasta eelarvestatud lõplik tulem positiivne: 24 900 eurot. Tulemite erinevus aastate lõikes on tingitud EIA tsüklilisusest.

1. **Eesti Koostöö Kogu audiitori nimetamine 2019. ja 2020. majandusaasta aruannete auditeerimiseks**

Juhataja on pidanud läbirääkimisi senise audiitoriga: Audiitorbüroo ELSS OÜ esindaja Enn Leppikuga. ELSS on esitanud pakkumuse summas 1180 eurot (lisandub käibemaks) ühe aasta kohta, lepingu kogumaksumus seega 2360 eurot (lisandub käibemaks). Nõukogu pidas senist teenust kvaliteetseks ning hinda optimaalseks ning seetõttu peab põhjendatuks sama audiitoriga jätkata 2019. ja 2020. a majandusaasta aruannete auditeerimisel.

**Otsustati:**

* 1. Kinnitada Eesti Koostöö Kogu audiitoriks 2019. ja 2020. majandusaasta aruannete auditeerimiseks Audiitorbüroo ELSS OÜ(vandeaudiitor Enn Leppik).

1. **EKK tegevuskava 2020**

EKK juhataja esitles tegevuskava 2020. aastaks (lisa 3). Tegevuskavas on kokku võetud EKK nõukogu 13. novembri 2019 strateegiapäeval põhjalikult läbiarutatud ja kokkulepitud seisukohad ja tegevussuunad.

**Otsustati:**

* 1. Võtta teadmiseks EKK tegevuskava 2020. aastaks.

Nõukogu protokoll on allkirjastatud digitaalselt.

.......................................                                             ..................................

Kaie Karniol                                                                Urmo Kübar  
koosoleku juhataja

.........................................                                           ..................................

Andres Kütt                                                             Külli Taro

…………………………… ………………………

Triin Vihalemm Ülar Mark